ગાંધીનગર : અમેરિકાના પ્રમુખ ડોનાલ્ડ ટ્રમ્પના બે દિવસના ભારતના પ્રવાસનો સોમવારે અમદાવાદમાં રોડ શો અને સરદાર પટેલ મોટેરા સ્ટેડિયમમાં ‘નમસ્તે ટ્રમ્પ’ કાર્યક્રમ સાથે આરંભ થવાનો છે ત્યારે મોંઘેરા મહેમાનના સ્વાગત માટેની તૈયારીઓને આખરી કરવા માટે વહીવટી તંત્ર દ્વારા દોડધામ કરવામાં આવી રહી છે બીજી તરફ આ સમગ્ર આયોજનમાંથી કેન્દ્ર અને રાજ્ય સરકારની સિફતપૂર્વક ભૂમિકા ખસેડીને રાતોરાત અસ્તિત્વમાં લવાયેલી ‘ડોનાલ્ડ ટ્રમ્પ નાગરિક અભિવાદન સમિતિ’ના નેજા હેઠળ કાર્યક્રમ યોજાઇ રહ્યો હોવાની જાહેરાતને પગલે સમિતિ અંગે પ્રશ્નાર્થ વધુ ઘેરા બન્યા છે.